Kesäpoimintoja


1 

 Koivu kuolee, jolta mahlan joit,
 kedon kukka, jonka kotiin toit,
 perho, jonka siivettömäks teit.
 – Vaan ei neito, vaikka syömmen veit!

2

Orvokki 

 Ma kukan orvokin äsken kainon
 suloneidolta tuossa sain,
 ja kukka tuoksui ja hymys neito,
 kun hän kiinti sen rintahain.

 Sen illan istuin ma siinä vainen
 lieto neitonen vierelläin,
 ja aallon läikkinä, neidon nauru
 mulle mielehen siitä jäi.

 Vaan kun ma illalla kukan aijoin
 irti rinnastan’ irroittaa,
 jo varsi kuivunut kokonansa
 kantoi kukkaa vaaleaa.

 Se vasta hellettä ollut lie, kun
 kukat riutui, kuivi pois.
 Ja sydänraukkani koito nytkin
 tulta vieläkin salamois!